ประธานสภาผู้แทนราษฎร ไม่ขอไม่วิจารณ์นายกรัฐมนตรีไม่มาตอบกระทู้กรณีถวายสัตย์ปฏิญาณไม่ครบ พร้อมย้ำหากไม่มาตอบ ต้องชี้แจงเหตุผล
ประธานสภาผู้แทนราษฎร ไม่ขอไม่วิจารณ์นายกรัฐมนตรีไม่มาตอบกระทู้กรณีถวายสัตย์ปฏิญาณไม่ครบ พร้อมย้ำหากไม่มาตอบ ต้องชี้แจงเหตุผลนายชวน หลีกภัย ประธานสภาผู้แทนราษฎร กล่าวถึงกระทู้ถามสดนายกรัฐมนตรี เรื่องถวายสัตย์ปฏิญาณไม่ครบถ้วน ที่นายกรัฐมนตรีไม่มาชี้แจงเป็นสัปดาห์ที่ 2 ว่า เบื้องต้นยังไม่เห็นกระทู้สดที่เสนอมา ซึ่งต้องไปตรวจสอบกับรองประธานสภาผู้แทนราษฎรที่ดูแลเรื่องนี้ แต่ตามปกติแล้วนายกรัฐมนตรีจะต้องมาตอบยกเว้นติดภารกิจไม่พร้อมมาตอบ โดยต้องดูเหตุผล ไม่ขอวิพากษ์วิจารณ์ ส่วนกระทู้สดในหัวข้อเดียวกันที่ต้องถอนออกไปเมื่อสัปดาห์ที่แล้วนั้น เนื่องจากกระทู้ที่ตั้งมาเกินจำนวนประธานสภาผู้แทนราษฎร ยังชี้แจงเกี่ยวกับการลงมติข้อบังคับการประชุมสภาผู้แทนราษฎรรายมาตรา ที่ฝ่ายค้านชนะฝ่ายรัฐบาลเมื่อสัปดาห์ที่แล้วว่า เป็นเรื่องเข้าใจผิดว่าฝ่ายค้านชนะฝ่ายรัฐบาล แต่ความจริงแล้วเป็นคะแนนเสียงที่สมาชิกไม่เห็นด้วยกับข้อบัญญัติที่คณะกรรมาธิการยกร่างมาเท่านั้น แต่ก็ยอมรับว่าเป็นเรื่องแปลกที่มีสมาชิกจำนวนมากไม่เห็นด้วยกับที่คณะกรรมาธิการยกร่างมา ส่วนสาเหตุเกี่ยวกับความไม่พร้อมห้องประชุมนั้น ยอมรับว่า การลงมติมีปัญหา เพราะนอกห้องประชุมไม่ได้ยินสัญญาณเสียงเรียกประชุม จึงขอให้สมาชิกอยู่ในห้องประชุมตลอดช่วงการลงคะแนน ส่วนเครื่องลงคะแนนไม่มีปัญหาเรื่องความแม่นยำ แต่ยังมีความไม่พร้อม เพราะไม่ครบตามจำนวนสมาชิก